
******28.5.2020**


**OŠ Šturje Ajdovščina**

**5.a, 5.b, 5.Bud**

**Učiteljice: Elizabeta, Irena, Polona**

**NARAVOSLOVNI DAN – NARAVOSLOVNA UČILNICA V NARAVI**

**Danes je na vrsti naravoslovni dan. Raziskoval boš travnik in okolico – to je tvoja današnja učilnica.**

1. **naloga: IZDELAVA HERBARIJA**

**Herbarij** je zbirka na poseben način posušenih in z ustreznimi podatki opremljenih rastlin.



# NAVODILA ZA DELO

Izberi si travnik, kjer boš nabiral rastline. Danes moraš najti od **7 do 10 različnih rastlin**, ki jih boš vstavil v herbarij.

# Za herbarij izberi rastline, ki:

* jih je na območju **dovolj** (več primerkov iste vrste),
* v času nabiranja **cvetijo**,
* **ne sodijo med redke in ogrožene** vrste ali pa so gojene na vrtovih, parkih (teh ne nabiraj!!)
* so **nepoškodovane** (ne sme biti pohojena, pokošena ali objedena).

Pri nabiranju potrebuješ nekaj, v čemer boš prenašal rastline (to je lahko košara ali mapa). Dogovorili se bomo, da nabiramo rastline brez korenin, torej samo **liste, stebla in cvetove**. Skušaj utrgati celo rastlino.

# C:\Users\Darja & Peter\Downloads\IMG_20200403_132336.jpg Sušenje rastlin:

Rastline moraš najprej posušiti. Za to boš uporabil **časopisni papir** (NE reklamnega). Vzemi **vsaj 5 listov časopisnega papirja** in vmes položi nabrane rastline. Tako se bodo bolje sušile, saj bo časopisni papir vpijal vlago iz rastlin. Pri polaganju rastlin med časopisne pole pazi, da jih **razporediš čimbolj enakomerno in poravnaš**.


Nastali kup moraš **obtežiti**. Uporabiš lahko težke knjige, zidake ali kaj drugega.

Priporočljivo je, da **vsaj na 2 dni zamenjaš časopisni papir**, sicer ti lahko začnejo rastline plesneti. Rastline bodo suhe čez **10 do 15 dni**.

# C:\Users\Darja & Peter\Downloads\IMG_20200415_114852.jpgOblikovanje herbarija:

Preden se ti rastline posušijo lahko narediš **knjižico**, v katero boš prilepil svoje rastline. Lahko uporabiš platnico koledarja in jo oblepiš s časopisnim papirjem. Tako oblikuješ naslovnico. Izdelavo tvoje naslovnice prepuščam tebi.

Nato prepogni liste A4 formata in jih s šivanko všij med platnice. Lahko narediš tudi večjo knjižico (odvisno od velikosti tvojih rastlin) in jo drugače spneš (ena možnost je vezanje z vrvico).

Na naslovnico moraš napisati naslednje podatke:




**HERBARIJ**

Ime in priimek avtorja: **Polona Pizzoni** Šola: **OŠ Šturje Ajdovščina**

Razred: **5. razred**

Šolsko leto: **2019/20**



Polona Pizzoni

OŠ Šturje Ajdovščina

5.Bud

Šol.leto: 2019/2020

# C:\Users\Darja & Peter\Downloads\IMG_20200415_141628.jpgVstavljanje rastlin v herbarij:

Posušeno rastlino boš prilepil na liste v svoji knjižici. Za herbarij je najbolj sprejemljivo **lepljenje rastline s papirnati trakovi,** ki jih na koncu namažemo z lepilom ali pa uporabimo **lepilni trak**. Lahko uporabiš kar tekoče lepilo, vendar moraš biti pri uporabi le tega zelo previden, saj ga je lahko hitro preveč in se vse naguba. Priporočam kar lepilni trak (v zmernih količinah).

# Izdelava herbarijske etikete:

Vsaka rastlina potrebuje svojo »osebno izkaznico«. Zato boš izdelal **herbarijsko etiketo**. Za lažje določanje imen rastlin si lahko pomagaš s spletom.

Poleg vsake rastline napiši naslednje podatke:




Ime rastline: **NAVADNI RANJAK**

Datum nabiranja: **18. 5. 2020**

Nahajališče: **Vrtovin, travnik ob hiši**

Nabiralec: **Irena Čermelj**



Ime rastline: **NAVADNI RANJAK**

Datum nabiranja: **18. 5. 2020**

Nahajališče: **Vrtovin, travnik ob hiši**

Nabiralec: **Irena Čermelj**

**\*če želiš**

1. **naloga: IZDELAVA BARVNE PALETE**

Pomlad nas vedno razveseljuje z mnogo barvami. Danes boš iz rastlin, ki rastejo v tvoji okolici, izdelal svojo **barvno paleto.**




# NAVODILA ZA DELO

Na debelejši papir (šeleshamer, karton …) si **nariši obliko palete** za barve. Vzemi jo s seboj na travnik, ko greš nabirat rastline za herbarij, in skušaj najti rastline različnih barv. Doma jih boš z lepilom ali lepilnim trakom previdno prilepil na paleto.

Sam ali pa s pomočjo staršev jo fotografiraj in fotografijo pošlji svoji učiteljici na e-mail naslov. Komaj čakama, da vidimo vse barve na tvoji paleti.





****

**ŽELIMO VAM PRIJETEN IN USTVARJALEN NARAVOSLOVNI DAN!**

****